1. FC Saarbrücken

1. FC Saarbrücken er en tysk fotballklubb fra byen Saarbrücken i delstaten Saarland. Klubbens hjemmebane er egentlig Ludwigsparkstadion i Saarbrücken, men dette stadionet blir for tiden ombygd fra et klassisk stadion med fotballfelt og løpebane til et rent fotballstadion. Umbygningen strekker seg fra 2016 til 2018 og i denne tiden spiller 1. FC Saarbrücken i Hermann-Neuberger-Stadion som ligger i Völklingen, cirka 12 kilometer west for Saarbrücken.

Klubben herrelag i fotball spiller (sesongen 2015/16) i Regionalliga Südwest (nivå 4). Klubben har 1600 medlemmer, og har også avdelinger for håndball og bordtennis.

Historie
Fotballavdelingen i Turnverein Malstatt ble stiftet 18. april 1903. 8. oktober 1907 brøt fotballavdelingen ut fra moderklubben, og tok navnet FV Malstatt-Burbach. 1. april 1909 skiftet klubben navn til FV Saarbrücken.

Klubben rykket opp i 1. divisjon i sin regionale liga (Gauliga Südwest) i 1935. (Tyskland fikk ingen nasjonal toppdivisjon før i 1963.) I 1943 nådde de finalen i det tyske ligamesterskapet, der de tapte for Dresdner SC.

Etter at Tyskland hadde tapt 2. verdenskrig i 1945, ble alle tyske organisasjoner (deriblant sports- og fotballklubber) oppløst. 1. FC Saarbrücken ble startet som etterfølger til FV Saarbrücken samme år. De tre første sesongene etter krigen spilte klubben i 1. divisjon i Oberliga Südwest-Nord.

Etter 2. verdenskrig var den tyske delstaten Saarland okkupert av Frankrike. I 1948 ble fotballagene fra Saarland presset ut av den vesttyske serien. I Saarland ble det startet en egen fotballserie, som holdt det gående i tre sesonger. 1. FC Saarbrücken valgte å ikke delta med sitt førstelag i Saarland, men fikk i stedet lov til å spille i fransk 2. divisjon under navnet FC Sarrebruck. De vant divisjonen våren 1949, men fikk ikke lov til å rykke opp i 1. divisjon. Dermed trakk klubben seg fra den franske serien, og førstelaget spilte de neste to årene bare vennskapskamper. Andrelaget deltok i serien i Saarland, og ble like godt ligamestre i 1950/51-sesongen.

Fra høsten 1951 var 1. FC Saarbrücken tilbake i vesttysk Oberliga igjen. I 1952 nådde de igjen seriefinalen, men tapte for VfB Stuttgart. Saarlands fotballforbund eksisterte imidlertid helt til 1956, og som beste Saarland-klubb kvalifiserte 1. FC Saarbrücken seg til den første europacup-turneringen (Serievinnercupen) i 1955. De tapte for AC Milan i 1. runde. 1. FC Saarbrücken hadde også 10 spillere i troppen til Saarlands landslag, som spilte kvalifisering til VM i fotball 1954.

Klubben forble i sin regionale Oberliga (1. divisjon) fram til den nasjonale Bundesliga ble etablert i 1963. 1. FC Saarbrücken ble valgt inn i Bundesliga, men ble sist og rykket ned etter bare en sesong. Siden da har klubben spilt 4 sesonger i øverste divisjon, siste gang i sesongen 1992/93. I 1995 gjorde klubbens dårlige økonomi at klubben ikke fikk fornyet profflisens, og klubben ble degradert fra 2. Bundesliga til Regionalliga (3. divisjon). Våren 2006 ble 1. FC Saarbrücken nummer 16 av 18 lag i 2. Bundesliga, og rykket igjen ned til Regionalliga.

 Plasseringer 
 Sesong  Serie  Plass  annet1963/64  Bundesliga  16 1964/65  Regionalliga Südwest  1  1965/66  Regionalliga Südwest  2 1966/67  Regionalliga Südwest  2 1967/68  Regionalliga Südwest  5  1968/69  Regionalliga Südwest  3  1969/70  Regionalliga Südwest  6 1970/71  Regionalliga Südwest  4 1971/72  Regionalliga Südwest  12 1972/73  Regionalliga Südwest  13 1973/74  Regionalliga Südwest  2 1974/75  2. Bundesliga Süd  7 1975/76  2. Bundesliga Süd  1 1976/77  Bundesliga  14 1977/78  Bundesliga  17 1978/79  2. Bundesliga Süd  8 1979/80  2. Bundesliga Süd  5  1980/81  2. Bundesliga Süd  17 1981/82  Oberliga Südwest  3 1982/83  Oberliga Südwest  1   1983/84  2. Bundesliga  10 1984/85  2. Bundesliga  3 1985/86  Bundesliga  17  1986/87  2. Bundesliga  15  1987/88  2. Bundesliga  13  1988/89  2. Bundesliga  3 1989/90  2. Bundesliga  3 1990/91  2. Bundesliga  5  1991/92  2. Bundesliga Süd  1  1992/93  Bundesliga  18   Sesong  Serie  Plass  annet 1993/94  2. Bundesliga  14 1994/95  2. Bundesliga  7  lisens inndratt1995/96  Regionalliga West/Südwest  7  1996/97  Regionalliga West/Südwest  3 1997/98  Regionalliga West/Südwest  4 1998/99  Regionalliga West/Südwest  5   1999/00  Regionalliga West/Südwest  1  2000/01  2. Bundesliga  8 2001/02  2. Bundesliga  16 2002/03  Regionalliga Süd  6  2003/04  Regionalliga Süd  3  2004/05  2. Bundesliga  12  2005/06  2. Bundesliga  16  2006/07  Regionalliga Süd  15  2007/08  Oberliga Südwest  5  2008/09  Oberliga Südwest  1   2009/10  Regionalliga West  1  2010/11  3. Liga  6  2011/12  3. Liga  10  2012/13  3. Liga  11  2013/14  3. Liga  20  2014/15  Regionalliga Südwest  2  2015/16  Regionalliga Südwest  7 2016/17  Regionalliga Südwest  3 2017/18  Regionalliga Südwest  1 2018/19  Regionalliga Südwest  2  2019/20  Regionalliga Südwest  1  serie avbrutt2020/21  3. Liga  5  2021/22  3. Liga  7  2022/23  3. Liga  5 2023/24  3. Liga  5  2024/25  3. Liga      nivå 1 2 3 4 5 6

Eksterne lenker
 Offisiell nettside for 1. FC Saarbrücken
 Klubbhistorie på The Abseits Guide to German Soccer 

Sa­arbrücken
Kategori:Sport i Saarland
Kategori:Fotballag etablert i 1903
Kategori:1903 i Tyskland